C 214/156
SK
Úradný vestník Európskej únie
16.6.2023
Štvrtok 19. januára 2023
AE.
keďže tieto aspekty týkajúce sa zvýšenia výkonu motora z osobitných bezpečnostných dôvodov by sa mali financovať prostredníctvom dotácií a za určitých podmienok by sa mali podporovať z fondu ENRAF, ak nepovedú k zvýšeniu rybolovného úsilia alebo schopnosti loviť ryby; keďže z týchto dôvodov by podpora z fondu ENRAF mala byť dostupná aj na bagrovanie pod vodou v prístavoch; AF. keďže maloobjemový rybolov závisí viac od podmienok na mori ako veľkoobjemový rybolov, čo v závislosti od druhu plavidla a výstroja vedie k väčšej nepravidelnosti rybárskych sezón, čo ovplyvňuje počet pracovných dní za rok, počas ktorých je plavba možná; AG.
keďže drobný rybolov je udržateľný z hľadiska biologického hospodárenia s populáciami rýb a so zreteľom na zdroje a selektivitu, ako aj zo sociálneho a hospodárskeho hľadiska, pričom toto všetko prispieva k hlbokej zakorenenosti tejto činnosti; AH.
keďže faktory, ktoré vyvíjajú tlak na populácie rýb a ktoré tiež spôsobujú priame a nepriame škody na rybárstve, zahŕňajú znečistenie, stratu biotopov, námornú dopravu a hospodársku súťaž o priestor, ako aj zmenu klímy, ktorej významnými účinkami sú zvyšovanie teploty vody, acidifikácia, zmeny oceánskych prúdov, asynchrónia druhov a príchod nepôvodných druhov; AI.
keďže treba zvýšiť kapacity na prispôsobenie sa účinkom zmeny klímy a kríz a na ich zmiernenie prijatím opatrení na posilnenie odolnosti pobrežných komunít;
AJ.
keďže maloobjemový rybolov má takisto potenciál prispieť k dekarbonizácii a zvýšeniu energetickej efektívnosti, a teda v konečnom dôsledku k úsiliu o zmiernenie zmeny klímy;
AK. keďže maloobjemový rybolov je veľmi dôležitý v EÚ, obzvlášť pre niekoľko rybárskych komunít, spolu s veľkoobjemovým a hlbokomorským rybolovom; AL. keďže naďalej treba riešiť mnohé príčiny zhoršujúcej sa sociálno-ekonomickej situácie v tomto odvetví vrátane potreby posilniť pozíciu rybárov v dodávateľskom reťazci; AM. keďže uznanie organizácií výrobcov, združení a rybárskych kooperatív by im umožnilo získať finančnú pomoc a podpora ich aktívnej účasti prostredníctvom spoločného riadenia by mohla jednoznačne zlepšiť príjmy v tomto odvetví; AN. keďže príjmy z maloobjemového, drobného a pobrežného rybolovu sú ovplyvnené nestálymi cenami a prudkými výkyvmi na trhu, ktoré sú citlivé na mnohé vonkajšie faktory, ako je pandémia ochorenia COVID-19; AO.
keďže rôzne systémy príjmov a miezd v odvetví rybolovu sú veľmi premenlivé a vo veľkej miere závisia od rybolovných možností, ktoré ponúka more, a to je jeden z faktorov, ktoré ho robia menej atraktívnym pre nové generácie; AP. keďže pracovníci v odvetví rybolovu majú často nízke mzdy a musia čeliť ťažkým – často neistým – pracovným podmienkam v povolaní, ktoré je naďalej najnebezpečnejšie na svete, zatiaľ čo rastúce náklady spojené so zakladaním rybárskych podnikov v kombinácii s rastúcou koncentráciou v tomto odvetví predstavujú menej atraktívne vyhliadky, najmä pre mladých ľudí; AQ.
keďže na trhoch často dominuje malý počet etablovaných výrobkov a výrobkom z maloobjemového rybolovu, ktoré ponúkajú udržateľnú alternatívu k značne využívaným druhom, sa na trhoch nevenuje dostatočná pozornosť; keďže spotrebitelia často nemôžu získať úplné informácie o výrobku, ktorý kupujú, alebo o výrobnom systéme a použitom rybárskom výstroji; AR. keďže udržateľná ziskovosť maloobjemového rybolovu je dôležitá na zvýšenie atraktívnosti odvetvia; AS. keďže malé plavidlá sú najviac vystavené výzvam spojeným s prideľovaním licencií na rybolov vo vodách Spojeného kráľovstva z dôvodu ťažkostí, ktorým čelia pri dokazovaní svojej rybolovnej histórie;